Iván Mättig Catalán

Iván Mättig Catalán estas ĉilia esperantisto. Ekde la jaro 1977 li estis la unua prezidanto de Ĉilia Esperanto-Asocio. En tiu funkcio li akompanis la oficialigon de la asocio en 1978, kaj la agnoskiĝon kiel Landa Asocio de Universala Esperanto-Asocio unu jaron poste. Hector Campos Grez sekvis lin.

Iván Mättig Catalán verkis perkorespondan kurson, per kiu multaj personoj lernis Esperanton en Ĉilio antaŭ la interreta erao, eĉ hodiaŭ kelkaj el siaj lernantoj aktivas en la landa Esperanto-movado, kiel Héctor Campos.

 Eksteraj ligiloj 
 Hispanlingva artikolo "UEA gratulas al Iván Mättig pro 40-jara individua membreco" de aŭgusto 2011

Catalán, Iván Mättig